UNIUNEA NAŢIONALĂ A BAROURILOR DIN ROMÂNIA

***Comisia Permanentă***

**HOTĂRÂREA Nr. 137/16.07.2020**

**privind organizarea examenului pentru înscrierea pe lista administratorilor procedurii și lichidatorilor pentru procedura insolvenței persoanelor fizice**

**- sesiunea octombrie 2020 -**

În conformitate cu prevederile art. 67 alin. (1), lit. a) și b) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (denumită în continuare Lege), și ale Hotărârii nr. 3/5 septembrie 2015 privind adoptarea curriculei comune şi a metodologiei unitare pentru dobândirea, de către avocaţi, a calităţii de administrator/lichidator în conformitate cu Legea nr. 151/2015 – insolvenţa persoanei fizice,

În baza prevederilor Regulamentului privind organizarea şi desfăşurarea examenului pentru înscrierea pe lista administratorilor procedurii și lichidatorilor pentru procedura insolvenței persoanelor fizice (denumit în continuare *„examenul”)*, adoptat de Comisia Permanentă în ședința din data de 21.03.2020 și publicat pe pagina web a U.N.B.R. și a I.N.P.P.A.,

Comisia Permanentă a U.N.B.R., întrunită în ședința din data de 16 iulie 2020, a adoptat următoarea

**HOTĂRÂRE:**

**Art. 1.** – **(1)** Pentru avocații care s-au înscris și au urmat cursurile organizate în anul 2019 de U.N.B.R. pentru înscrierea pe lista administratorilor procedurii și lichidatorilor pentru procedura insolvenței persoanelor fizice, care nu s-au prezentat la sesiunea de examen din data de 10 mai 2020 sau care nu au promovat examenul în această sesiune se organizează o nouă sesiune de examen la data de **18 octombrie 2020**, **cu începere de la** **ora 12.00**.

**(2)** Examenul se desfășoară în sistem on-line, în conformitate cu Regulamentul privind organizarea şi desfăşurarea examenului pentru înscrierea pe lista administratorilor procedurii și lichidatorilor pentru procedura insolvenței persoanelor fizice, adoptat de Comisia Permanentă în ședința din data de 21.03.2020 și publicat pe pagina web a U.N.B.R. și a I.N.P.P.A.

Taxa de examen este în cuantum de 250 lei și se plătește în contul INPPA cu nr. RO56 RNCB 0082 0441 7248 0001 deschis la B.C.R. București, Sucursala Unirea.

Înscrierea la examen se face prin transmiterea cererii de înscriere, al cărei model este cuprins la Anexa 1 a prezentei hotărâri, semnată, precum și a actelor însoțitoare indicate în cererea de înscriere (inclusiv dovada plății taxei de examen), prin e-mail la adresa [insolventa@inppa.ro](mailto:insolventa@inppa.ro), până cel târziu la data de **13 octombrie 2020.**

**(3)** Tematica și bibliografia de examen sunt cele stabilite pentru sesiunea de examen din data de 10 mai 2020, publicate pe pagina web a I.N.P.P.A.

**(4)** Sunt admiși să se înscrie la acest examen, cu scutire de plata taxei de examen, prevăzută la alin. (2), avocații cuprinși în tabelul nominal anexat prezentei Hotărâri – **Anexa 2**, care au participat la examenul din data de 10 mai 2020 și cu privire la care există indicii că au întâmpinat probleme tehnice, de conectivitate la Internet.

**(5)** Avocații care s-au înscris și au urmat cursurile organizate în anul 2019 de U.N.B.R. pentru înscrierea pe lista administratorilor procedurii și lichidatorilor pentru procedura insolvenței persoanelor fizice, care nu se vor prezenta la sesiunea de examen din data de 18 octombrie 2020 sau care nu vor promova examenul în această sesiune nu se vor putea înscrie la o sesiune viitoare a examenului pentru înscrierea pe lista administratorilor procedurii și lichidatorilor pentru procedura insolvenței persoanelor fizice decât cu condiția înscrierii, în prealabil, la un nou ciclu de cursuri de specialitate organizate de U.N.B.R.

**Art. 2.** – **(1)** Prezenta Hotărâre se publică pe pagina de web a U.N.B.R. ([www.unbr.ro](http://www.unbr.ro)) și a I.N.P.P.A. ([www.inppa.ro](http://www.inppa.ro)) și se comunică barourilor, I.N.P.P.A. și membrilor Consiliului U.N.B.R.

**(2)** I.N.P.P.A. și barourile vor asigura publicarea prezentei hotărâri pe paginile de web ale acestora.

*Adoptată azi 16 iulie 2020 în ședința Comisiei Permanente a U.N.B.R., desfășurată la București.*

**COMISIA PERMANENTĂ A UNIUNII NAȚIONALE A BAROURILOR DIN ROMÂNIA**

***Anexa 1 la Hotărârea Comisiei Permanente a U.N.B.R. nr. \_\_\_\_\_ din 16.07.2020***

**CERERE**

**privind înscrierea la examenul organizat de UNBR (prin INPPA) în vederea includerii în Lista administratorilor procedurii și lichidatorilor, în conformitate cu dispozițiile Legii nr. 151/2015**

**I.** Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, avocat în cadrul Baroului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat(ă) în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_\_\_\_\_\_ bl. \_\_\_\_\_\_\_ scara \_\_\_\_ apartament \_\_\_\_\_\_\_ judeţ/sector \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod poştal \_\_\_\_\_\_\_\_\_\_\_, telefon \_\_\_\_\_\_\_\_\_\_\_\_\_\_\_\_, e-mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

carte de identitate seria \_\_\_\_ nr. \_\_\_\_\_\_\_\_\_\_\_\_\_\_\_\_\_ eliberată de \_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, solicit să fiu înscris(ă) pentru susţinerea examenului organizat în vederea includerii în Lista administratorilor procedurii și lichidatorilor, sesiunea octombrie 2020, organizat de UNBR (prin INPPA), în conformitate cu prevederile Legii nr. 151/2015 privind procedura insolvenței persoanelor fizice.

**II.** Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ declar prin prezenta următoarele:

**a)** am dobândit și mă aflu în exercitarea calității de avocat de la data de \_\_\_\_\_\_\_\_\_\_\_\_\_\_\_\_\_\_\_, astfel că la data 13.10.2020 (data limită pentru depunerea documentației pentru înscrierea la examen) îndeplinesc condiția vechimii de 3 ani prevăzută la art. 12 alin. (1) lit. b) din Legea nr. 151/2015, respectiv de 5 ani prevăzută la art. 12 alin. (1) lit. c) din Legea nr. 151/2015, după caz;

**b)** am absolvit cursurile de pregătire profesională organizate în condițiile art. 12 alin. (3) din Legea nr. 151/2015;

**c)** am luat cunoştinţă de curricula pentru examen;

**d)** am luat cunoştinţă de *Metodologia de organizare a examenelor pentru includere în lista administratorilor procedurii și lichidatorilor pentru procedura insolvenței persoanelor fizice a practicienilor în insolvență, executorilor judecătorești, avocaților, notarilor publici, care se află în exercitarea, în condițiile legii, a uneia dintre aceste profesii,* precum și de *Regulamentul de examen;*

**e)** am luat cunoştinţă că examinarea se va realiza on-line, în baza credențialelor transmise de INPPA.

**Anexez prezentei următoarele documente**:

* Carte de identitate – copie;
* Dovada îndeplinirii condiției de vechime în conformitate cu dispozițiile art. 12 alin. (1) lit. b) și c) din Legea nr. 151/2015 - copie;
* Dovada absolvirii cursurilor de pregătire profesională în domeniul insolvenței persoanei fizice și în alte domenii cu relevanță pentru administrarea procedurilor de insolvență - copie;
* Dovada achitării sumei de 250 lei, cu titlul de taxă înscriere la examen.Suma se va achita în contul Institutului Național pentru Pregătirea și Perfecționarea avocaților - INPPA deschis la B.C.R. București, Sucursala Unirea, cont lei: RO56 RNCB 0082 0441 7248 0001 - copie.

**Prezenta cerere, semnată, precum și actele însoțitoare de mai sus se transmit, scanate, prin email la adresa [insolventa@inppa.ro](mailto:insolventa@inppa.ro) până cel târziu la data de 13.10.2020.**

### Data \_\_\_\_\_\_\_\_\_\_\_\_\_\_ Semnătura

***Anexa 2 la Hotărârea Comisiei Permanente a U.N.B.R. nr. \_\_\_\_\_ din 16.07.2020***

**CANDIDAȚI PARTICIPANȚI LA SESIUNEA DE EXAMEN DIN DATA DE 10 MAI 2020, SCUTIȚI DE PLATA TAXEI DE EXAMEN SESIUNEA OCTOMBRIE 2020**

|  |  |  |
| --- | --- | --- |
| **Nr. crt.** | **Nume** | **Baroul** |
| 1 | Anton Ioana | Bacău |
| 4 | Gavriloaia Gabriela | Neamţ |
| 6 | Hulea Gabriela | Neamţ |
| 10 | Radu Liviu-Dănuț | Buzău |